Document ID: /roh_data/filtered/swiss_laws_in_ROHinterleaved.jsonl.gz/7586

This text was translated from IT into Rumantsch Grischun.

L’interessato o una persona a lui vicina può, per scritto, adire il giudice competente nei seguenti casi:1. ricovero ordinato dal medico;2. permanenza coatta disposta dall’istituto;3. rifiuto della richiesta di dimissione da parte dell’istituto;4. trattamento di una turba psichica in assenza di consenso;5. misure restrittive della libertà di movimento. Il termine per adire il giudice è di dieci giorni dalla comunicazione della decisione. Per le misure restrittive della libertà di movimento, il giudice può essere adito in ogni tempo. La procedura è retta per analogia dalle disposizioni sulla procedura dinanzi all’autorità giudiziaria di reclamo. Ogni domanda che sollecita una decisione giudiziaria è trasmessa senza indugio al giudice competente.

La persuna pertutgada u ina persuna da sia confidenza po appellar en scrit a la dretgira responsabla en ils suandants cas:1. en cas d’in plazzament decretà dal medi;2. en cas d’ina retenziun tras l’institut;3. en cas che la dumonda da relaschada vegn refusada da l’institut;4. en cas d’in tractament d’in disturbi psichic senza consentiment;5. en cas da mesiras per restrenscher la libertad da sa mover. Il termin per appellar a la dretgira importa 10 dis a partir da la communicaziun da la decisiun. En cas da mesiras per restrenscher la libertad da sa mover po la dretgira vegnir appellada da tut temp. La procedura sa drizza analogamain tenor las disposiziuns davart la procedura davant l’instanza giudiziala da recurs. Mintga dumonda per in giudicat giudizial sto vegnir tramessa immediatamain a la dretgira responsabla.